KOMMISSIONEN FOR DE EUROPÆISKE FÆLLESSKABER 
Bruxelles, den 15.12.1998 
KOM(1998) 760 endelig udg. 
98/0351 (ACC) 
Forslag til 
RÅDETS AFGØRELSE 
om den holdning, EF skal indtage i Associeringsrådet, der blev oprettet ved 
Europaaftalen underskrevet den 8 marts 1993 mellem De Europæiske Fællesskaber 
og deres medlemsstater på den ene side og Republikken Bulgarien på den anden 
side med hensyn til en forlængelse for en yderligere femårig periode i 
overensstemmelse med Europaaftalens artikel 64, stk. 4, litra a) 
(forelagt af Kommissionen) 

BEGRUNDELSE 
Udvidelse for en yderligere femårig periode i overensstemmelse med bestemmelserne 
i artikel 64, stk. 4, litra a). i Europaaftalen med Bulgarien 
1. Det fastsættes i artikel 64, stk. 4, litra a), i Europaaftalen med Bulgarien, for så vidt 
angår anvendelsen af visse bestemmelser om offentlig støtte, at al offentlig støtte ydet 
af Bulgarien i de første fem år efter aftalens ikrafttræden skal vurderes under 
hensyntagen til, at Bulgarien betragtes som et område svarende til de områder i EF, 
hvor der kan ydes statsstøtte i henhold til artikel 92, stk. 3, litra a), i traktaten om 
oprettelse af Det Europæiske Økonomiske Fællesskab. 
2. Ovennævnte femårige periode udløb den 31. december 1997. 
3 I overensstemmelse med sidste punktum i artikel 64, stk 4, litra a), i Europaaftalen 
træffer Associeringsrådet under hensyntagen til den økonomiske situation i Bulgarien 
afgørelse om, hvorvidt denne periode skal forlænges med yderligere fem år 
4. Den 10. december 1997 anmodede Bulgarien om en forlængelse af ovennævnte 
bestemmelser. 
5. Hovedkriteriet for at anse et område for at være berettiget til regionalstøtte i medfør af 
artikel 92, stk. 3, litra a), er, at BNP pr. indbygger er mindre end 75% af det 
gennemsnitlige BNP i EU-15, målt i købekraftspariteter1. 
6. Kommissionen har gennemgået anmodningerne på grundlag af de tal og oplysninger, 
der foreligger for Bulgarien. Det fremgår heraf, at BNP pr. indbygger målt i 
købekraftspariteter for Bulgariens vedkommende ligger på 23% af EF-gennemsnittet i 
1997. Der foreligger ingen data om BNP på regionalt basis. Det er imidlertid rimeligt at 
gå ud fra, at ingen bulgarsk region for tiden ligger over ovennævnte 75%-loft. 
7. På grundlag af ovenstående er det Kommissionens opfattelse, at der med de 
foreliggende tal er tilstrækkeligt grundlag for at indrømme Bulgarien en forlængelse 
Imidlertid skal Kommissionen have forelagt de nødvendige regionale data for at 
vurdere, om Bulgarien ikke i fremtiden vil overskride loftet på 75% af EF's 
gennemsnitlige BNP, hvilket er nødvendigt for at kunne nyde godt af status som 
støtteberettiget område i henhold til artikel 92, stk. 3, litra a). 
8. Denne forlængelse vil ikke være gældende for produkter omfattet af protokol 2 i 
Europaaftalen, som vil være genstand for en særkilt undersøgelse og procedure. 
9. Kommissionen anmoder derfor Rådet om at vedtage vedlagte forslag til Rådets 
afgørelse. 
F.FT C 212/ af 12.8.1988 og C 163/6 af 4.7.1990. 
Forslag til Rådets afgørelse 
om den holdning, EF skal indtage i Associeringsrådet, der blev oprettet ved 
Europaaftalen underskrevet den 8 marts 1993 mellem De Europæiske 
Fællesskaber og deres medlemsstater på den ene side og Republikken Bulgarien 
på den anden side med hensyn til en forlængelse for en yderligere femårig 
periode i overensstemmelse med Europaaftalens artikel 64, stk. 4, litra a) 
Rådet for Den Europæiske Union har -
under henvisning til traktaten om oprettelse af Det Europæiske Fællesskab, særlig 
artikel 113 sammenholdt med artikel 228, stk. 2, første punktum, 
under henvisning til forslag fra Kommissionen for De Europæiske Fællesskaber, og 
ud fra følgende betragtninger: 
Det Europæiske Fællesskab og dets medlemsstater indgik den 19. december l°l)4 en 
Europaaftale med Republikken Bulgarien2; 
Det er fastlagt i Europaaftalens artikel 64, stk. 4, litra a), at Associeringsrådet under 
hensyntagen til den økonomiske situation i Bulgarien træffer afgorelse om. hvorvidt 
den periode, inden for hvilken offentlig støtte ydet af Bulgarien skal vurderes under 
hensyntagen til, at Bulgarien betragtes som et område svarende til de omrader i EF. 
der er beskrevet i artikel 92, stk. 3, litra a), i traktaten om oprettelse af Det Europæiske 
Økonomiske Fællesskab, skal forlænges med yderligere fem år -
TRUFFET FØLGENDE AFGØRELSE:: 
Den holdning, EF skal indtage i Associeringsrådet, der blev oprettet ved 
Europaaftalen mellem De Europæiske Fællesskaber og deres medlemsstater på den 
ene side og Republikken Bulgarien på den anden side med hensyn til en forlængelse 
for en yderligere femårig periode i overensstemmelse med Europaaftalens artikel o4, 
stk. 4, litra a) baseres på det udkast til Associeringsrådets afgorelse. der er bilag til 
denne afgørelse. 
Udfærdiget i Bruxelles, den 
På Rådets vegne 
2 KIT L 358 af 31.12.1994, s. 2. 
ASSOCIERINGEN MELLEM 
DEN EUROPÆISKE UNION 
OG REPUBLIKKEN BULGARIEN 
- Associeringsrådet -
Udkast 
AFGØRELSE NR..../.... 
TRUFFET AF ASSOCIERINGSRÅDET MELLEM 
DE EUROPÆISKE FÆLLESSKABER OG DERES MEDLEMSSTATER 
PÅ DEN ENE SIDE OG REPUBLIKKEN BULGARIEN PÅ DEN ANDEN SIDE 
den 
om vedtagelse af en forlængelse med fem år af den periode, inden for hvilken al offentlig 
støtte ydet af Bulgarien skal vurderes under hensyntagen til, at Bulgarien betragtes som et 
område svarende til de områder i Fællesskabet, der er beskrevet i artikel 92, stk. 3, litra a), 
i traktaten om oprettelse af Det Europæiske Fællesskab 
ASSOCIERINGSRÅDET HAR -
under henvisning til Europaaftalen om oprettelse af en associering mellem De Europæiske 
Fællesskaber og deres medlemsstater på den ene side og Republikken Bulgarien på den 
anden side2, særlig artikel 64, stk. 4, litra a), og 
ud fra følgende betragtning: 
det fastsættes i artikel 64, stk 4, litra a), i Europaaftalen, at Associeringsrådet under 
hensyntagen til den økonomiske situation i Bulgarien træffer afgørelse om, hvorvidt den 
periode, inden for hvilken offentlig støtte ydet af Bulgarien skal vurderes under 
hensyntagen til, at Bulgarien betragtes som et område svarende til de områder i 
Fællesskabet, der er beskrevet i artikel 92, stk. 3, litra a), i traktaten om oprettelse af Det 
Europæiske Økonomiske Fællesskab, skal forlænges med en yderligere periode på fem år; 
2 EFT L 358 af 31.12.1994, s. 2. 
der bør ske en sådan forlængelse -
TRUFFET FØLGENDE AFGØRELSE: 
Artikel 1 
Den periode, inden for hvilken offentlig støtte ydet af Bulgarien skal vurderes under 
hensyntagen til, at Bulgarien betragtes som et område svarende til de områder i EF, der er 
beskrevet i artikel 92, stk. 3, litra a), i traktaten om oprettelse af Det Europæiske 
Økonomiske Fællesskab, forlænges med yderligere fem år. 
Artikel 2 
Senest to år efter den dato, hvor den forlængede periode på fem år træder i kraft, og 
derefter en gang om året indtil udløbet af femårsperioden stiller Bulgarien de regionale 
data til rådighed for Europa-Kommissionen, der er nødvendige for i overensstemmelse 
med den af Kommissionen benyttede metode at vurdere, om Bulgarien fortsat opfylder 
betingelserne for at blive betragtet som et område svarende til de områder i Fællesskabet, 
der er beskrevet i artikel 92, stk. 3, litra a), i traktaten om oprettelse af Det Europæiske 
Økonomiske Fællesskab. 
Udfærdiget i Bruxelles, den 
På Associeringsrådets vegne 
Formand 

ISSN 0254-1459 
KOM(98) 760 endelig udg. 
DOKUMENTER 
DA 08 10 11 06 
Katalognumincr : CB-CO-98-754-DA-C 
Kontoret for De Europæiske Fællesskabers Officielle Publikationer 
L-2985 Luxembourg 
C